Indiai paradicsomos padlizsán - Állatpajtás és növényellenes gasztroblog
2014. december 01. - KirschAndrás
Meggyőződésem, hogy ha annak idején Kolumbusz nem egy ótvaros kínai piacról szerzi be a GPS-t, ma jó pár millióval több vegetáriánus és vegán élne körülöttünk. (A nők pedig Ajay Devgnt ajnároznák az amúgy vegánná érett Brad Pitt helyett.) Újfent egy olyan indiai specialitás következik, melynek hatására a tesztelő ízlelőbimbói öntudatra ébrednek, és minimum befektetői tanácsadói babérokra törnek. Egyesekből pedig a nemzet színésze lesz, és verset szaval állami ünnepélyeken. Az egykori gazdatest pedig könnybe lábadt szemekkel figyeli, és így büszkélkedik majd a körülötte állóknak: "az én számban lakott hosszú évtizedekig!" Mindemellett a következő étel gasztronómiai esőemberek számára is könnyedén elkészíthető.
1 db baromba puffadt padlizsán
1 db hegyes erőspaprika (de jalapenóval is tökéletes)
1/4 kiskanál asafoetida (vagy 1 kiskanál fokhagymapor, de inkább szerezzük be a tradicionális fűszert, nagyon megéri)
Feltéve és megengedve:
A padlizsánt felkockázzuk és olívaolajon puhára pároljuk. (Ha kicsit megbarnul, még tökéletesebb.) Eközben egy másik tárolóeszközben szintén olajat hevítünk, és irgalmat nem ismerve beleszórjuk a felaprított erőspaprikát és a fűszereket. Ezt 2-3 percig pirítjuk, kevergetjük, majd hozzáadjuk a felkarikázott paradicsomot. Szintén pár percig kevergetjük, majd beleborítjuk a padlizsánt és megforgatjuk. Rizsával tálaljuk.
https://veganmuflon.blog.hu/api/trackback/id/tr386947261
barli 2014.12.02. 08:34:11
rizsával. Bravó..
KirschAndrás 2014.12.02. 11:32:40
@barli: Probléma? Sirám?
barli 2014.12.02. 11:35:13
a rizsa az nem cool, hanem mondjuk úgy, hogy egyszerű, de hát a Te blogod.
barli 2014.12.02. 11:36:17
amúgy milyen az a baromba fulladt padlizsán?
KirschAndrás 2014.12.02. 16:53:02
@barli: Ha belegondolok, visszataszító. Épp ezért szerencse, hogy nem fulladtat írtam!:)